J e g y z ő k ö n y v

Készült a Bácsalmás Város Önkormányzata Képviselő-testületének 2011. december 7-én, 16.00 órai kezdettel, Bácsalmáson, a Polgármesteri Hivatal földszinti kistanácskozótermében megtartott rendkívüli ülésén. 

Jelen vannak:

Tóth Árpád alpolgármester, Bailo Amadou, Bánfi Attila, dr. Bakó Mária Lujza, Nagy Gábor, Pálmai Zoltán és Turcsányi Csaba képviselők (7);

Kozák Gáborné aljegyző és Snyehola Gézáné mb. gazdasági osztályvezető (2);

Jegyzőkönyvvezető: Zobokiné Bite Gyöngyi testületi ügyintéző;
Igazoltan van távol: Németh Balázs polgármester (1);

Nem jelezte távollétét: dr. Tanács Róbert képviselő (1).

Tóth Árpád alpolgármester a megjelentek köszöntése után az ülést megnyitja. Megállapítja a határozatképességet, mert a megválasztott 9 főből 7 fő jelen van (78 %). Bejelenti, hogy Németh Balázs polgármester vidéken van, ezért őt kérte fel az ülés vezetésére, és elnézést kér az ülés rendkívüli módon történő összehívásáért, de az ügy nem tűr halasztást. Jegyzőkönyv-hitelesítőknek Bánfi Attila és Pálmai Zoltán képviselőket javasolja, majd javaslatát szavazásra bocsátja. 

A képviselő-testület egyhangúlag (7 igen szavazattal) az alábbi határozatot hozza:

382/2011. (XII. 07.) Bácsalmás v. öh.

Jegyzőkönyv-hitelesítők

kijelölése 
Határozat
Bácsalmás Város Önkormányzatának Képviselő-testülete Bánfi Attila és Pálmai Zoltán képviselőket jelöli ki jegyzőkönyv-hitelesítőknek.

Tóth Árpád alpolgármester egyetlen napirendi pontként javasolja megtárgyalni a Start-munka mintaprogram átmeneti finanszírozásáról szóló előterjesztést, majd a javaslatának elfogadását – más indítvány nem lévén – szavazásra bocsátja.
A képviselő-testület egyhangúlag (7 igen szavazattal) az alábbi határozatot hozza:

383/2011. (XII. 07.) Bácsalmás v. öh.

Napirend megállapítása 
Határozat
Bácsalmás Város Önkormányzatának Képviselő-testülete a 2011. december 7-i rendkívüli ülésén a következő napirendi pontokat tárgyalja meg:

1. A Start-munka mintaprogram átmeneti finanszírozása
1. napirendi pont

Start-munka mintaprogram átmeneti finanszírozása
(Az előterjesztés a jegyzőkönyv melléklete.)

Tóth Árpád alpolgármester ismerteti az előterjesztés lényegét. A 20 M Ft mobilizálását támogatandónak tartja, mert sok embernek tudnak munkát adni e program által. Kérdés, észrevétel nem lévén ismerteti az előterjesztés határozati javaslatát, majd az elfogadását szavazásra bocsátja. 

A képviselő-testület egyhangúlag (7 igen szavazattal) az alábbi határozatot hozza:

384/2011. (XII. 07.) Bácsalmás v. öh.

A Start-munka mintaprogram 

átmeneti finanszírozása 
Határozat
Bácsalmás Város Önkormányzatának Képviselő-testülete a Start-munka mintaprogram zavartalan működéséhez 20.000.000 Ft-ot biztosít a lakásalap számla terhére visszapótlási kötelezettséggel.

Határidő: azonnal és 2012. január 31. (visszapótlásra)

Felelős: Németh Balázs polgármester

Operatív felelős: Snyehola Gézáné mb. gazdasági osztályvezető

A határozatról értesül:

- kivonattal:
1. Németh Balázs polgármester



2. dr. Keresztury Monika jegyző



3. Snyehola Gézáné mb. gazdasági osztályvezető



4. Barta Tiborné Gáll Ágnes, BÖKK Nkft. üv.

Tóth Árpád alpolgármester – több napirendi pont nem lévén – a részvételt megköszönve az ülést 16 óra 14 perckor berekeszti.

K. m. f.


     Németh Balázs polgármester                             dr. Keresztury Monika jegyző


                távollétében:                                                             távollétében:


              Tóth Árpád 

                 Kozák Gáborné


           alpolgármester                          

  
           aljegyző

                               Bánfi Attila

                 Pálmai Zoltán


                                képviselők, jegyzőkönyv-hitelesítők

